                                                                                          ANEXĂ LA HCL Nr.______/____


	
R E G U L A M E N T

privind   organizarea și funcționarea  Comisiei Locale de Ordine Publică 
 

 
CAPITOLUL I 

DISPOZIŢII GENERALE

Art. 1. La nivelul  Municipiului Timişoara se constituie prin Hotărâre a  Consiliului Local al Municipiului Timişoara,  Comisia Locală de Ordine Publică denumită în continuare Comisia locală, organism cu rol consultativ, fără personalitate juridică.
 Art.2. Comisia Locală funcţionează în conformitate cu prevederile Legii  Poliţiei Locale nr. 155/2010  şi ale prezentului regulament, în scopul asigurarii bunei desfășurări şi sporirii eficienţei Direcţiei  Poliţiei Locale. 

	Art. 3. Atribuţiile  Comisie Locale sunt prevăzute de Legea Poliţiei Locale nr. 155/2010. 
 Art.4.Comisia Locală asigură, prin activitatea sa, reprezentarea şi promovarea intereselor comunitaţii în scopul asigurarii unui climat de sigurantă şi securitate publică.


CAPITOLUL II
  
STRUCTURA ORGANIZATORICĂ

Art.5. Comisia Locală de Ordine Publică constituită la nivelul Municipiului Timişoara are următoarea componenţă:

    Preşedinte: -    Viceprimarul Municipiului Timişoara;
    Membrii:    -   Secretarul General al Municipiului Timişoara;
· Şeful Poliţiei  Municipiului Timişoara;
· Directorul executiv al  Poliţiei Locale Timişoara.
· 3 consilieri locali.



Art. 6.  Secretariatul comisiei locale este asigurat de persoane cu atribuţii în acest sens din aparatul de specialitate al primarului. 

CAPITOLUL III

ATRIBUŢII

Secţiunea 1

Atribuţiile generale ale comisiei locale

Art. 7. Comisia locală are următoarele atribuţii:
    	a) asigură cooperarea dintre instituţiile şi serviciile publice cu atribuţii în domeniul ordinii şi al siguranţei publice la nivelul unităţii/subdiviziunii administrativ-teritoriale;
  	b) avizează proiectul regulamentului de organizare şi funcţionare a poliţiei locale;
   	c) elaborează proiectul planului de ordine şi siguranţă publică al unităţii/subdiviziunii administrativ-teritoriale, pe care îl actualizează anual;
    	d) analizează periodic activităţile de menţinere a ordinii şi siguranţei publice la nivelul unităţii/subdiviziunii administrative-teritoriale şi face propuneri pentru soluţionarea deficienţelor constatate şi pentru prevenirea faptelor care afectează climatul social;
    	e) evaluează cerinţele specifice şi face propuneri privind necesarul de personal al poliţiei locale;
    	f) prezintă autorităţii deliberative rapoarte anuale asupra modului de îndeplinire a prevederilor planului de ordine şi siguranţă publică al unităţii/subdiviziunii administrativ-teritoriale. În baza concluziilor desprinse din analizele efectuate, propune autorităţilor administraţiei publice locale iniţierea unor proiecte de hotărâri prin care să se prevină faptele care afectează climatul social.


Secţiunea a 2-a

Atribuţiile specifice ale membrilor

Art. 8.  Preşedintele comisiei locale are următoarele atribuţii: 
a) conduce activitatea comisiei; 
b) aprobă planul de activităţi al comisiei; 
c)  reprezintă comisia în relaţiile cu alte structuri; 
d) stabileşte ordinea de zi a şedinţelor comisiei; 
e)  prezidează lucrările în plen ale comisiei; 
f)  invită şi alte persoane fără drept de vot să participe la şedinţele comisiei, dacă interesele lucrărilor o cer, cu respectarea reglementărilor în vigoare. 

Art. 9.Secretarul General al Municipiului Timioara   are următoarele atribuţii: 
a) este înlocuitorul preşedintelui, în caz de indisponibilitate a acestuia; 
b) asistă preşedintele în realizarea atribuţiilor ce îi revin; 
c) întocmeşte proiectul planului de activităţi al comisiei. 

Art. 10. Secretariatul comisiei are următoarele atribuţii: 
a) asigură păstrarea documentelor comisiei; 
b) la solicitarea preşedintelui, convoacă membrii comisiei pentru şedinţe; 
c) ţine evidenţa prezenţei membrilor la şedinţele comisiei; 
d) redactează procesele-verbale de şedinţă


CAPITOLUL IV

MODUL DE FUNCŢIONARE


 	 Art. 11. Comisia locală se reuneşte trimestrial sau ori de câte ori este necesar, la convocarea viceprimarului sau a unei treimi din numărul consilieilor locali în funcție.
	Art. 12. Comisia locală funcţionează prin şedinţe în plen. 
Art. 13. Şedinţele comisiei locale  se desfăşoară  la sediul Primăriei Mun. Timişoara sau după caz în locația stabilită de membri ce convoacă comisia şi sunt conduse de viceprimar iar în lipsa acestuia de către Secretarul General al Municipiului Timişoara  iar în lipsa acestuia din urmă de  un membru al comisiei desemnat de viceprimar. 
[bookmark: _GoBack]	Art. 14.  Şedinţa este legal constituită  în prezenţa majorităţii simple a membrilor. În cazul în care nu se poate asigura această majoritate, şedinţa se va organiza, în aceleaşi condiţii, peste 3 zile, la convocarea viceprimarului.
	Art.15. Ordinea de zi a ședintei se aprobă de comisie la propunerea președintelui sau a înlocuitorului său legal.
Art.16. Oricare dintre membrii comisiei poate cere includerea pe ordinea de zi a unor probleme. 
Art.17. Lucrările şedinţelor comisiei se consemnează în procese-verbale, într-un registru special.
Art. 18. Hotărârile comisiei se consideră adoptate prin votul majorităţii simple a membrilor prezenţi, iar, în caz de paritate, votul preşedintelui comisiei sau, după caz, al înlocuitorului acestuia este decisiv. 
Art. 19. Hotărârile comisiei se adoptă prin vot deschis, dacă nu se stabileşte altfel. 








CAPITOLUL V

DISPOZIŢII FINALE

Art. 20 – Regulamentul de organizare şi funcţionare a Comisiei Locale de Ordine publică se adoptă de către  Consiliul Local al Municipiului Timişora.
Art. 21 – Prezentul regulament poate fi modificat şi completat, la propunearea Comisie Locale de Ordine Publică  prin Hotărâre a Consiliului Local al Municipiului Timşoara. 

